PIB Headquarters
কোভিড-১৯ সংক্রান্ত পিআইবি-র প্রাত্যহিক সংবাদ
নতুন দিল্লি, ২৭ জানুয়ারি, ২০২১
ভারতে গত ২০ দিন ধরে দৈনিক সুস্থতার সংখ্যা নতুন করে আক্রান্তের তুলনায় বেশ ; ভারতে গত ৭ দিন ধরে প্রতি ১০ লক্ষে দৈনিক আক্রান্তের সংখ্যা ও মৃত্যুর সংখ্যা অন্যতম সর্বনিম্ন
ভারতে দৈনিক সুস্থতার সংখ্যা নতুন করে আক্রান্তের সংখ্যার তুলনায় বেশি। গত ২০ দিন দৈনিক-ভিত্তিতে আক্রান্তের তুলনায় সুস্থতার সংখ্যা বেশি রয়েছে। দেশে আজ মোট সুস্থতার সংখ্যা দাঁড়িয়েছে ১ কোটি ৩ লক্ষ ৫৯ হাজার ৩০৫। দেশে গত ২৪ ঘন্টায় ১৩ হাজার ৩২০ জন রোগী আরোগ্য লাভ করেছেন। জাতীয় স্তরে সুস্থতার হার বেড়ে হয়েছে ৯৬.৯১ শতাংশ। দেশে গত ২৪ ঘন্টায় নতুন করে আক্রান্তের সংখ্যা ১২ হাজার ৬৮৯। এর ফলে, আজ পর্যন্ত সুস্পষ্টভাবে করোনায় আক্রান্তের সংখ্যা দাঁড়িয়েছে ১ লক্ষ ৭৬ হাজার ৪৯৮। দেশে মোট আক্রান্তের কেবল ১.৬৫ শতাংশই সুস্পষ্টভাবে করোনায় আক্রান্ত। ভারতে গত ৭ দিনে প্রতি ১০ লক্ষে দৈনিক আক্রান্তের সংখ্যা ৬৯, যা বিশ্বে অন্যতম সর্বনিম্ন। কেন্দ্রীয় সরকারের অতিসক্রিয় ও সুপরিকল্পিত কৌশল গ্রহণের ফলেই করোনা মোকাবিলায় এই আশাপ্রদ সাফল্য পাওয়া যাচ্ছে। একইভাবে, টেস্ট, ট্র্যাক, ট্রিট কৌশল গ্রহণের ফলে দ্রুত নমুনা পরীক্ষা, নজরদারি এবং আক্রান্তদের খুঁজে বের করা সম্ভব হচ্ছে। কেন্দ্রীয় সরকারের পাশাপাশি, রাজ্য ও কেন্দ্রশাসিত প্রশাসনগুলির নিরন্তর অগ্রাধিকারের ফলেই হাসপাতালগুলিতে পরিষেবার মান বেড়েছে, অ্যাম্বুলেন্স পরিষেবা উন্নত হয়েছে এবং রোগীদের সময় মতো চিকিৎসা পরিষেবা দেওয়া সম্ভব হচ্ছে। কেন্দ্রীয় সরকার, রাজ্য সরকার ও কেন্দ্রশাসিত অঞ্চলগুলির প্রশাসনের কাছে পর্যাপ্ত সংখ্যায় ভেন্টিলেটর, পিপিই কিট, ওষুধপত্র ও অন্যান্য প্রয়োজনীয় সামগ্রী রয়েছে। এছাড়াও, আশা কর্মীদের অক্লান্ত প্রচেষ্টার ফলেই রোগীদের শারীরিক অবস্থার ওপর নজর রাখা সম্ভব হচ্ছে। এমনকি, যাঁরা হোম আইসোলেশনে রয়েছেন, তাঁদের প্রয়োজনীয় পরামর্শ দেওয়া সম্ভব হচ্ছে।
বিস্তারিত জানার জন্য ক্লিক করুন নিম্ন লিখিত লিঙ্কে –
হু-র কার্যকরী পর্ষদের ১৪৮ তম অধিবেশনে পৌরোহিত্য করেছেন ডাঃ হর্ষ বর্ধন।
বিস্তারিত জানার জন্য ক্লিক করুন নিম্ন লিখিত লিঙ্কে –
এফআইসিসিআই আয়োজিত মাস্ক্রেড-২০২১-এর সপ্তম সংস্করণের সূচনা করেছেন ডাঃ হর্ষ বর্ধন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন গত বৃহস্পতিবার ২১শে জানুয়ারি চোরাচালান এবং জালিয়াতি ব্যবসার বিরুদ্ধে আন্দোলন গড়ে তুলতে এফআইসিসিআই ক্যাসকেড আয়োজিত ‘মাস্ক্রেড-২০২১’-এর সপ্তম সংস্করণের উদ্বোধন করেছেন। কেন্দ্রীয় স্বাস্থ্য ও পরিবার কল্যাণ মন্ত্রী জানান, চোরাচালান, জালিয়াতি ব্যবসা এবং জাল পণ্যের বিক্রি ও ছড়িয়ে পড়া রুখতে ও কতার্যকরি পদক্ষেপ এবং উদ্ভাবনী নীতি গ্রহণের বিষয়ে এবারের মাস্ক্রেড-এর সপ্তম সংস্করণে আলোচনা চালানো হবে। কোভিড-১৯ অতিমারী সমস্যা মোকাবিলা এবং মাদক দ্রব্যের চোরাচালান রুখতে বিশেষ গুরুত্ব দিয়েছে বলে তিনি জানান।
বিস্তারিত জানার জন্য ক্লিক করুন নিম্ন লিখিত লিঙ্কে –
ডাঃ হর্ষ বর্ধন টিকা সম্পর্কে সন্দেহ দূর করতে এবং অপপ্রচার রুখতে আইইসি প্রচারাভিযানের সূচনা করেছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন বৃহস্পতিবার করোনার টিকার বিষয়ে সন্দেহ দূর করতে এবং অপপ্রচার রুখতে সাধারণ মানুষের মধ্যে সচেতনতা গড়ে তুলতে আইইসি প্রচারাভিযানের সূচনা করেছেন। অনুষ্ঠানে মন্ত্রকের প্রতিমন্ত্রী অশ্বিনী কুমার চৌবে, নীতি আয়োগের স্বাস্থ্য বিষয়ক সদস্য ডঃ ডি কে পল সহ বিশিষ্ট ব্যক্তিবর্গ উপস্থিত ছিলেন। গত ১৬-ই জানুয়ারি প্রধানমন্ত্রী শ্রী নরেন্দ্র মোদী বিশ্বের বৃহত্তম টিকাকরণ কর্মসূচির সূচনা করেছেন। কেন্দ্রীয় স্বাস্থ্যমন্ত্রী স্মরণ করিয়ে দেন যে, এই টিকাকরণ অভিযানের সুফল পাবেন প্রত্যেকেই।
বিস্তারিত জানার জন্য ক্লিক করুন নিম্ন লিখিত লিঙ্কে –
৭২তম সাধারণতন্ত্র দিবসের প্রাক্কালে রাষ্ট্রপতি শ্রী রামনাথ কোবিন্দের ভাষণ
বিস্তারিত জানার জন্য ক্লিক করুন নিম্ন লিখিত লিঙ্কে –
কোভিড-১৯ অতিমারী আমাদের স্বাস্থ্যের জন্য ভালভাবে বায়ু চলাচল এবং সূর্যের আলোর প্রতি গুরুত্ব দিতে শিখিয়েছে – উপরাষ্ট্রপতি
বিস্তারিত জানার জন্য ক্লিক করুন নিম্ন লিখিত লিঙ্কে –
হায়দ্রাবাদে টিকা পরীক্ষা এবং টিকা অনুমোদনের জন্য পরীক্ষাগার প্রতিষ্ঠার বিষয়ে কেন্দ্রীয় সরকারকে বিবেচনা করে দেখতে বললেন উপরাষ্ট্রপতি
হায়দ্রাবাদে টিকা পরীক্ষা এবং টিকা অনুমোদনের জন্য পরীক্ষাগার প্রতিষ্ঠার বিষয়ে কেন্দ্রীয় সরকারকে বিবেচনা করে দেখতে বললেন উপরাষ্ট্রপতি শ্রী এম ভেঙ্কাইয়া নাইডু। এই বিষয় নিয়ে কেন্দ্রীয় মন্ত্রী ডাঃ হর্ষ বর্ধনের সঙ্গে কথাও বলেন তিনি।
বিস্তারিত জানার জন্য ক্লিক করুন নিম্ন লিখিত লিঙ্কে –
জিএসটি-র ঘাটতি পূরণের জন্য ক্ষতিপূরণ হিসেবে ১৩তম কিস্তিতে রাজ্যগুলিকে ৬ হাজার কোটি টাকা দেওয়া হলো
কেন্দ্রীয় অর্থ মন্ত্রকের ব্যয় বরাদ্দ দপ্তরের পক্ষ থেকে জিএসটি-র ঘাটতি পূরণের জন্য ক্ষতিপূরণ হিসেবে রাজ্যগুলিকে ১৩-তম কিস্তিতে ৬ হাজার কোটি টাকা দেওয়া হয়েছে। এরমধ্যে, ৫,৫১৬.৬০ কোটি টাকা দেওয়া হয়েছে ২৩টি রাজ্যকে। আর ৪৮৩.৪০ দেয়া হয়েছে তিনটি কেন্দ্রশাসিত অঞ্চলকে। এর মধ্যে রয়েছে তিনটি বিধানসভা দিল্লি, জম্মু-কাশ্মীর এবং পন্ডিচেরি, যারা জিএসটি কাউন্সিলের সদস্য। দেশের পাঁচটি রাজ্য অরুণাচল প্রদেশ, মনিপুর, মিজোরাম, নাগাল্যান্ড এবং সিকিমে জিএসটি নিয়ে কোনো ঘাটতি পূরণ নেই।
বিস্তারিত জানার জন্য ক্লিক করুন নিম্ন লিখিত লিঙ্কে –
কোভিড সমস্যার পরে ভারতীয় রেল এখন প্রাক-কোভিড পর্যায়ে সময়ের তুলনায় ৬৫ শতাংশ মেল, এক্সপ্রেস ট্রেন চালাচ্ছে
কোভিড সমস্যার পরে ভারতীয় রেল এখন প্রাক-কোভিড পর্যায়ে সময়ের তুলনায় ৬৫ শতাংশ মেল, এক্সপ্রেস ট্রেন চালাচ্ছে। ভারতীয় রেল এখন বিভিন্ন জোনে প্রতিদিন উৎসব বিশেষ এক্সপ্রেস ট্রেন সহ মোট ১,১৩৮টি মেল অথবা এক্সপ্রেস ট্রেন চালাচ্ছে। এই বিশেষ ট্রেনের মাধ্যমে সারা দেশের সমস্ত গুরুত্বপূর্ণ গন্তব্য স্থানগুলিকে যুক্ত করা হয়েছে। প্রাক-কোভিড পর্যায়ে ভারতীয় রেল প্রতিদিন ১,৭৬৮টি মেল অথবা এক্সপ্রেস ট্রেন চালাতো। লক্ষ্যণীয় বিষয় যে, চলতি বছরে জানুয়ারি মাসে এপর্যন্ত মোট ১১৫ জোড়া মেল অথবা এক্সপ্রেস ট্রেন চলাচলের অনুমতি দেওয়া হয়েছে।
বিস্তারিত জানার জন্য ক্লিক করুন নিম্ন লিখিত লিঙ্কে –
প্রবাসী ভারতীয় বৈজ্ঞানিক মহল মুক্ত বিজ্ঞান নীতি, উদ্ভাবক এবং তরুণ গবেষকদের জন্য এসটিআইপি খসড়া নীতির প্রসঙ্গে একটি আলোচনাসভা আয়োজন করেছে
জাতীয় বিজ্ঞান প্রযুক্তি ও উদ্ভাবনী নীতির আওতায় একটি উন্মুক্ত বিজ্ঞান নীতি তৈরি এবং উদ্ভাবকদের সুযোগ-সুবিধা করে দিতে ভারতীয় ও প্রবাসী ভারতীয় বৈজ্ঞানিক মহলের সদস্যদের মধ্যে গত শুক্রবার একটি আলোচনাসভার আয়োজন করা হয়। এই আলোচনায় সৌদি আরব, কাতার, কুয়েত, বাহরিন, সংযুক্ত আরব আমিরশাহী এবং ওমানে প্রবাসী ভারতীয়রা অংশ নেন।
বিস্তারিত জানার জন্য ক্লিক করুন নিম্ন লিখিত লিঙ্কে –
পিআইবি-র আঞ্চলিক কার্যালয় থেকে প্রাপ্ত তথ্য
অসম – মঙ্গলবার এরাজ্যে ৮জন নতুন করে করোনায় আক্রান্ত হয়েছেন। একজনের মৃত্যু হয়েছে। বর্তমানে সক্রিয় রোগীর সংখ্যা ৮৩৬।
নাগাল্যান্ড – নতুন করে ২ জন করোনায় আক্রান্ত হয়েছেন। মোট আক্রান্তের সংখ্যা বেড়ে হয়েছে ১২,০৮১। মৃত্যু হয়েছে ৮৮ জনের।
মহারাষ্ট্র – আরোগ্যের হার দাঁড়িয়েছে ৯৫.২৪ শতাংশ। গত ২৪ ঘন্টায় ৫৭,২২৯ জনের নমুনা পরীক্ষা হয়েছে। নতুন করে ২,৪০৫ জন আক্রান্ত হয়েছেন। মৃত্যু হয়েছে আরও ৪৭ জনের।
গুজরাট – কোভিড-১৯ আক্রান্তের সংখ্যা ক্রমশ কমছে রাজ্যে। আরোগ্যের হার বেড়ে হয়েছে ৯৬.৭৪ শতাংশ।
মধ্যপ্রদেশ – বর্তমানে সক্রিয় রোগীর হার কমে দাঁড়িয়েছে ১.১ শতাংশ। ৭৬,৪০০ জনকে এপর্যন্ত টিকা দেওয়া হয়েছে।
ছত্তিশগড় – মঙ্গলবার ৩২১ জন কোভিড-১৯ আক্রান্ত হয়েছেন। মৃত্যু হয়েছে আরও ৯ জনের।
রাজস্থান – ১,২০৫টি স্থানে কোভিড টিকা দেওয়া হচ্ছে। ইতিমধ্যে ১ লক্ষ ১৪ হাজার স্বাস্থ্যকর্মীকে টিকা দেওয়া হয়েছে। ৩১শে জানুয়ারির মধ্যে সাড়ে চার লক্ষ স্বাস্থ্যকর্মীকে টিকা দেওয়ার লক্ষ্য নেওয়া হয়েছে।
গোয়া – আরোগ্যের হার বেড়ে দাঁড়িয়েছে ৯৭.৬ শতাংশ। ৪ লক্ষ ৪০ হাজারেরও বেশি নুমানা পরীক্ষা করা হয়েছে এপর্যন্ত।
কোরালা – গতকাল এরাজ্যে ৬,২৯৩ জনের নতুন করে করোনায় আক্রান্ত হয়েছেন। কেন্দ্রীয় স্বাস্থ্যমন্ত্রক জানিয়েছে, দ্বিতীয় দফায় ৬০,৫০০টি করোনার ডোজ সে রাজ্যে পাঠানো হয়েছে।
তামিলনাড়ু – মোট আক্রান্তের সংখ্যা দাঁড়িয়েছে ৯ লক্ষ ৩৬ হাজার ৯৫৫। তবে এর মধ্যে সুস্থ হয়েছেন ৯ লক্ষ ১৮ হাজার ৯৯ জন।
অন্ধ্রপ্রদেশ – গত ২৪ ঘন্টায় ১০০ জনেরও কম করোনায় আক্রান্ত হয়েছেন। আরোগ্যের হার দাঁড়িয়েছে ৯৯.০৪ শতাংশ।
তেলেঙ্গানা – কো-উইন অ্যাপে এপর্যন্ত ১ লক্ষ ৫৫ হাজার বেসরকারি হাসপাতালের স্বাস্থ্যকর্মী নাম নথিভুক্ত করেছেন। ২৫শে জানুয়ারি থেকে তাদের টিকা দেওয়ার কাজ শুরু হয়েছে। এপর্যন্ত ১ লক্ষ ৩০ হাজার ৬০৭ জনকে টিকা দেওয়া হয়েছে।